Malema vra Mbeki se ma om verskoning | Maroela Media
Voormalige president Thabo Mbeki
"Ons is in 'n gemors omdat ons nie na die stille kommunikasie van president Mbeki geluister het toe hy gesê het ons verwyder hom en vervang hom met niks nie," het Malema Saterdag aan sy ondersteuners by 'n stadion in Mdantsane, Oos-Londen, gesê.
Hy het verslag gedoen oor sy ontmoeting met Mbeki se ma, Epainette, wat Vrydag by haar huis in Dutywa in die Oos-Kaap plaasgevind het.
"Ek het ook van die geleentheid gebruik gemaak om haar om verskoning te vra hoe swak ons haar kind behandel het," het Malema bygevoeg.
Die City Press het Sondag berig Malema het aan die 97-jarige vrou gesê hy was "baie jonk" toe hy die beledigings oor haar seun geuiter het. "Soos wat ons ouer word, besef ons dat sekere dinge nie gesê moes wees soos wat dit gesê is nie. Ek is 'n beter persoon vandag omdat ek MaMbeki ontmoet het," het Malema gesê.
"Ek is bly Juju is hier en ek is seker die jeug is ook hier, dit is my grootste kommer. Dankie vir die besoek," het Epainette gesê. -SAPA
n Jakkals verander van streke, maar…..
Oor die vervang met niks kan ek saamstem. Mbeki was te ordentlik en goedgemanierd vir die amp. Dis nie wat die mense soek nie!!!!